Ho hlokomela joang bo nang le furu ke boemong bo loketseng ba ho kenngoa ha metsi le ho tsuba ka linako tse ling. Bakeng sa lijalo tse monate, manyolo ka menontsha ea phosphate-potasiamo a hlokahala ka tekanyo ea lik'hilograma tse 60 ka hora ea 1, e etsoang ka hoetla. 12 Tumalanong le se se tlhalositsweng mo serapeng sa 5, banyalani bangwe ba tlhopha gore go se ka ga nna le bojalwa mo moketeng wa lenyalo gore go se ka ga felela go sa itumelwa le mokete o sa tsamaya sentle ka gonne bo sa dirisiwa sentle. (Baroma 13:13; 1 Bakorintha 5:11) Le fa go ntse jalo, fa ba dira gore bojalwa bo nne teng, monyadi o tshwanetse a tlhomamisa gore bo fiwa batho ka tekanyetso. Go ne go na le beine kwa lenyalong le Jesu a neng a le ya kwa Kana, mme o ne a dira gore go nne le beine ya maemo a a kwa godimo. E bile mokaedi wa mokete o ne a akgela jaana: “Batho ba bangwe botlhe ba ntsha beine e e monate pele, mme fa batho ba tlhapetswe, ba ntshe ya maemo a a kwa tlase. Wena o beile beine e e monate go fitlha jaanong.” (Johane 2:10) Ruri Jesu o ne a sa kgothaletse botagwa, ka gonne o ne a bo tsaya bo sa siama. (Luke 12:45, 46) Fa mokaedi wa lenyalo a bontsha go gakgamalela boleng jwa beine, o ne a bontsha gore o ne a kile a bona baeng bangwe ba tlhapelwa mo manyalong a mangwe. (Ditiro 2:15; 1 Bathesalonika 5:7) Ka jalo, monyadi mmogo le Mokeresete yo o ikanyegang yo a mo tlhomileng go nna mokaedi wa lenyalo ba tshwanetse ba tlhomamisa gore botlhe ba ba leng teng ba latela kaelo eno e e utlwalang sentle: “Lo se ka lwa tagwa ke beine, e mo go yone go nang le botlhapelwa.”—Baefeso 5:18; Diane 20:1; Hosea 4:11.